**ВРСТЕ ( КЛАСИФИКАЦИЈА ) ТКАНИНА**

Тканина је равна текстилна површина на чији изглед и карактеристике утиче велики број параметара. Јединствену класификацију тканина није могуће установити. Критеријуми за класификацију тканина могу бити различити, као што су сировински састав, преплетај, изглед и врста дораде, али се могу класификовати и на основу општих својстава као што су густина, порозност и намена. Унутар сваке од ових подела постоји већи број варијанти тако да је број различитих тканина огроман.

Неке од најчешћих класификација тканина су:

* **према сировинском саставу:** памучне, вунене, свилене, вискозне, синтетичке, ...
* **према намени:** одевне, декоративне и специјалне намене
* **према преплетају на тканине у:** основним, изведеним, комбинованим, жакар и сложеним преплетајима
* **према изгледу:** једнобојне, пругасте, каро, ...
* **према врси дораде:** сјајне, мат, чупављене, шишане, ...
* **према маси:** лаке, средње тешке и тешке
* **према густини:** ретке, средње густине и густе